Beretning 2023

Så blev det marts igen og tid til vores generalforsamling. Igen i år holder vi den her på Haderslev Golfrestaurant. Tilbagemeldingerne vi fik sidste år var så gode, at vi valgte samme sted og samme traktement.
Det forgangne år gav os en varm sommer, med deraf følgende mindre græsslåning. Det kan ses på regnskabet, men mere om det senere. 
[bookmark: _GoBack]Vi har fået repareret trampestien på det mest ujævne sted. Den blev fræset, jævnet og der blev sået nyt græs. Nu er det mere sikkert at gå der. 
Så er vil alle blevet påvirket af diverse gravemaskiner. Etableringen af fjernvarmen er begyndt. De er færdige med det udvendige arbejde på Troldhøj. På Solhøj er de i fuld gang. Over halvdelen bliver tilsluttet, så vi giver vores bidrag til den grønne omstilling. Med lidt forsinkelse løber det planmæssigt, de tilbagemeldinger vi får, har alle været, at de gør et pænt stykke arbejde, der bliver ryddet op og skærmet af dagligt. Flisebelægninger og græsplæner bliver reetableret i pæn stand. 
Der er bliver også gravet godt og grundigt i vores asfalt. Det efterlader nogle ar. Ar som skal repareres. Det er meningen, at der nu bliver lagt et nyt lag asfalt på der, hvor de har gravet vejen op. Det skal sætte sig i løbet af et års tid, så kommer de igen og fræser den ny anlagte asfalt op + 10 cm. i hver side. Så bliver der lagt et blivende lag asfalt.  
Det giver anledning til overvejelser om vi skal få hele vejen ny asfalteret i samme omgang. Vi har fået stor ros af både Munck – dem som etablerer fjernvarmen – og Haderslev kommune for den måde vi løbende har vedligeholdt vores asfalt på. Det at vi løbende har repareret revnerne har bevirket, at vi ikke har fået huller. Men asfalten er slidt, både det at vi har blød bund og det at det måske ikke er den bedste asfalt der blev brugt i forbindelse med byggemodningen, har bevirket, at vi har fået de mange revner. Vi kan ikke få garanti for, at et nyt lag asfalt ikke revner, men opgravningen viser, at der – efter omstændighederne – er et godt fundament. 
Så en lille opfordring. Sidste år sendte vi kontingentopkrævningerne ud på mail, mod tidligere - hvor de blev lagt i postkasserne. Dette med håbet om at flere ville betale til tiden. Det nye tiltag hjalp desværre ikke. Der er hvert år 10 – 12 stykker der ikke betaler til tiden. Forklaringerne/undskyldningerne er mange. Vi vil i år overveje både at sende pr. mail og omdele opkrævningerne, og så vil vi følge lidt hurtige op på de formentlig meget få – måske slet ingen – der ikke lige nåede betalingen rettidigt. Så være lige OBS på betalingen. 
Også i år er der sket udskiftning i vores medlemskreds. Velkommen til de nye, vi håber I falder godt til i vores forening.     
  

